open-index/open-wikipedia-markdown huggingface dataset:
Narrika kalea

**Narrika kalea** Donostiako Parte Zaharreko kale zahar bat da. Bulebarretik Abuztuaren 31 kalearaino doa. Kale honen amaieran San Bizente eliza dago. 1665 eta 1674ko idazkietan San Bizente kalearen izena ere ematen zaio. 1897ko apirilaren 13aren udal-akordioaren arabera, kale honek ere *Esnategi-Kalea* izena du, seguru asko esnea bertan saltzen zelako.

## Izenaren jatorria 
"Narrika" izenak jatorri gaskoia du. Jakina denez, Donostiak gaskoi populazio handia izan zuen, eta bertako toponimian aztarna ugari utzi zuten. Gaskoiez, "Na" partikulak "anderea" esan nahi du; beraz, Narrikak "Rika anderea" esan nahi du. Rika, bestetik, Enriketa izenaren txikigarria omen da.

Beste zalantza da zein zen Rika Andere hori. Erregearen Probestuaren etxea kale horretan zegoen, eta hortik pentsa daiteke kargudun horren emaztea izan zitekeela. 

## Kale historikoa 
Oso kale zaharra da. 1566ko erroldan eta 1630eko Ordenantzetan agertu zen. 1813ko txikizioa aurretik kurba itxura zuen, Plaza Zaharrean hasita eta Trinitateko kalean bukatuz, San Bizente elizatik gertu. Kalearen erdian pasagune ia ezkutua eta estua zegoen ere, San Juan kaleraino joateko.

## Erreferentziak 
## Kanpo estekak 
* : Kalearen ezaugarriak eta historia Irutxulo webgunean.
Madalena baseliza (Oñati)

**Madalena baseliza** edo **Maala baseliza** Gipuzkoako Debagoiena eskualdeko Oñati udalerriko dagoen baseliza bat da. Santxolopetegi auzoan eta Fagor lantegien alboan dago. Gipuzkoako kultura ondasuna izendatua dago.

## Historia 
Zumaldek dioenez, baseliza honi buruzko lehen aipamena 1442koa da. Aintzinako garai haren lekuko gisa edo, Madalenaren taila gotiko bat dago, gaur egun gurutzaduraren besoetako batean erakusgai dagoena.

1551-1553 artean San Frantzisko Borjakoa Oñatin bizi izan zen garaian eskualdeko bizi izpiritualaren bilgunea bilakatu zen.

1740ean erortzear zegoenez, berreraikitze lan handiak egin izan zitzaizkion, eta orduan baselizak gaur egungo itxura barrokoa jaso zuen. 1759an Juan Olaldek bertarako erretaula berria egin zedin dohaintza eman zuen. Hala, Juan Bautista Jauregik lana hasi zuen, hurrengo urtean amaituz. 1843an ere konponketa lanak egin zitzaizkion.

Azkenik, 1951ean, auzotarrek elkarlanean baselizaren egoera hobetzeko mantzentze eta konpontze lanak burutu zituzten.

## Eraikina 
Latindar gurutze oinplanoa duen landa baseliza txiki hau, lunetoz hornituriko kanoi-gangez estalirik dago. Baselizaren oinetako sarbidea portada dinteldun barroko bat da, portada honen gainetik bao bakarreko kanpandorrea gailentzen da. Harrizko fuste zilindrikoak alboko portikoan eta zurezko egitura estalduran harrizko euskarriak ditu.

## Iruditegia 

Irudi:MADALENA1.JPG
Irudi:MADALENA2.JPG
Irudi:MADALENA3.JPG
Irudi:MADALENA4.JPG

## Kanpo estekak
Ezkorizko urmaela

**Ezkorizko urmaela** edo **Zoliako urmaela** Nafarroako Zolia herrian dagoen urmael bat da, Aranguren eta Eguesibar ibarren artean. Iruñea hiriburuti kilometro gutxira hego-ekialdera egon arren, toki lasai eta patsadatsuan dago.

Gaur egun inongo jarduerarik ez duten inguruko Potasas enpresako meatzetatik datorren ur gaziz osatua dago. Erdian uhartetxo bat du eta hegoaldean horma batek itxitzen du, ondorioz, gizakiak sortutako aintzira artifiziala eta urtegia da. Urtero bere ur-maila aldakorra da.

## Kanpo estekak
Oletako urtegia

**Oletako urtegia** Nafarroako Longida udalerriko Oleta etxaldean dagoen urtegi bat da, Akotain eta Erdotzain herrietatik nahiz Longida eta Agoitz udalerrietatik hurbil.

Oleta urtegira Itoitzeko urtegiko urak datoz, eta urtegi hura bezala Oletakoa ere Nafarroako ubidearen urtegi sareko zatia da.

## Kanpo estekak
Artaxoako urtegia

**Artaxoako urtegia** Nafarroako Artaxoa eta Añorbe udalerrietan dagoen urtegi bat da. Nafarroako ubidearen urtegi sareko bat da. Carrascal mendatetik eta Martzillara doan NA-6020 errepidetik hurbil dago.

2,495&nbsp;km2-ko azalera du eta urteko bataz besteko 1,248 Hm3-ko ur emaria

## Kanpo estekak 
* Artaxoako urtegiari buruzko datuak ikusgai
Aingeru kalea

**Aingeru kalea** Donostiako Parte Zaharreko kale txiki bat da. Migel Muñoa plazatik Koruko Andre Mariaren kaleraino doa. Kalearen ezaugarri nagusia da bi aldapetan banatuta dagoela, eta Portu kaleak zeharkatzen du erdian. Urgull alderako desnibela eskailera batzuez gainditzen da.

## Kanpo estekak
Eufrasioren basilika

**Eufrasiar Basilika** (; ) edo **Jasokundeko Andre Mariaren Basilika katedrala** Poreč hiriko katedral ezaguna da, 1997an UNESCOk Gizateriaren Ondare izendatu zuena.

## Historia 
San Mauro Parentiumgoaren basilika bat izan zen bertan IV. mendean eraiki zena. Haren zoruko mosaikoak oraindik bertan dirau elizako lorategian. Basilika hau arpilatua izan zen eta 553an Eufrasio apezpikuaren garaian eraiki zen basilika berria, aurrekoaren alde zaharrenean. Haren hondarrak erabili ziren eta Marmarako itsasertzetik marmolezko bloke berriak gehitu zitzaizkion. Hamar urte inguru iraun zuten eraikuntza lanek.

1440 urtean izandako lurrikarak hegoaldeko horma bota zuen eta estilo gotikoko leihodun horma ezarri zitzaion haren lekuan.

## Deskribapena 
Basilika hainbat atal dituen eraikin multzo bat da izatez.
* Bataiotegi oktogonala, VI. mendekoa.
* Kanpandorrea, XVI. mendekoa.
* Atrio zutabeduna.
* Apezpikuaren jauregia, VI. mendekoa izatez, baina orduko aztarna gutxi mantentzen dira.
* Hirusta itxurako kapera, XVII. eta XIX. mendeen artean eraikitakoa.

Elizak habearte nagusi bat du eta alboetako habearteetatik bereizteko greziar marmolezko 18 zutabe ditu, animalien irudi ugariz dekoratuak, bizantziar eta erromaniko estiloetan. Baina elementu aipagarrienak mosaikoak dira, gehienak VI mendean artisau bizantziarrek egindakoak.

Absidearen erdian marmolezko zinborioa dago, Veneziako San Marko katedraleko antz irudiko egindakoa 1277an.

## Iruditegia 

Irudi:Poreč019.jpg|Kanpandorrea.
Irudi:Poreč014.jpg|Sarrera.
Irudi:Poreč017.jpg|Atrioa.
Irudi:EuphrasiusBasilika.jpg|Zinborioa.
Irudi:Poreč056.jpg|Mosaikoa.

## Kanpo estekak 
*  Eufrasiar Basilika
Pag (uhartea)

**Pag uhartea** (kroazieraz  ahoskatua; , , ) Kroaziako Lika-Senj eskualdeko uharteetako bat da, Kroaziako bosgarrena azaleran eta seigarrena populazioari dagokionez.

## Geografia 
Uharte luzea da, 60&nbsp;km-ko luzera eta 2 edo 10&nbsp;km-ko zabalera du, guztira 302.47 kilometrotako kostaldea. Ipar-mendebaldeko eremua malkartsua da eta bertan dago punturik garaiena Sveti Vid (San Vito, 348m). Hegoaldea berriz laua da. Nekazaritzarako lur aproposa da eta mahatsa, barazkiak, fruituak eta olibak hartzen dira bertan. Bi herri ditu, Pag (4.350 biztanle) eta Novalja (3.663), eta hainbat herrixka txiki.

## Ekonomia 
Tradizionalki Pag gatz ekoizpenera dedikatu izan da nagusiki. Jarduera honen lehenengo aipamena 999 urtekoa da, baina erromatarren garaian ere horretan aritzen zirela uste da. Kroaziako lehen haize-errotak bertan ezarri ziren.

## Iruditegia 

Irudi:20140507 Pag Basilika Assumption of Mary.jpg|Andre Mariaren jasokundearen basilika.
Irudi:Pag városa 01.JPG|Itsasertzeko pasealekua.
Irudi:Island Pag - panoramio.jpg
Irudi:Near town Pag - panoramio.jpg|Gatzagak.

## Kanpo estekak
Urrunagako urtegia

**Urrunagako urtegia**, **Legutioko urtegia** edota **Santa Engrazia urtegia** Araba eta Bizkaia artean dagoen urtegi bat da. Ia osoki Legution dago, halere zati txiki bat Otxandion ere badago.

Uribarri Ganboako urtegitik hurbil dago, bi urtegi hauek Zadorrako urtegiak izeneko multzoa osatzen dute.

Halaber, aisialdi eta turismo gune zabala ere bada.

## Irudi galeria 

Fitxategi:Embalse de Urrúnaga 02.JPG
Fitxategi:Legutio - Embalse de Urrunaga 4.JPG
Fitxategi:Embalse de Urrúnaga 02.JPG

## Ikus, gainera 
* Euskal Herriko urtegien zerrenda
* Menea

## Kanpo estekak
Zadorrako urtegiak

**Zadorrako urtegia** Araba eta Bizkaia artean dauden bi urtegiek osatzen duten multzoa da. Urtegiak honako hauek dira:

* Uribarri Ganboako urtegia: Arabako Arratzua-Ubarrundia eta Barrundia udalerrietan dago.
* Urrunagako urtegia: Ia osoki Arabako Legution dago baina zati txiki bat Bizkaiko Otxandio udalerrian ere badago.

## Kanpo estekak
Dubrovnikeko harresiak

**Dubrovnikeko harresiak** () Dubrovnik hiriaren alde historikoa erabat inguratzen duten babes egitura sendoak dira. 1979tik aurrera hiriaren alde historikoa UNESCOren Gizateriaren Ondarea da.

## Historia 
VII. mendean Dubrovnik fundatu zenean harresiak eraiki zituen baina gaur egun dakusagun egitura XII. eta XVII. mendeen artean eraikitakoa da, batez ere 1319an Nicifor Ranjina arkitektoaren lanaren ondoren osatutakoa, aurreko harresiak egurrezkoak baitziren.

## Egitura 
Europako harresi handi eta osoenetarikoa du Dubrovnikek. Etenik ez duten 1.940 metroko luzerako harresiak dira, 25 metrotako altuera ere hartzen dutenak. Harresia gotortzeko hiru dorre zirkular, hamalau lauangeluar eta bost bastoi ere baditu, eta kaia zaintzeko San Joan gotorleku sendoa. 120 kainoi ere izan zituen eta lurrari begira dagoen zatian zanga batek inguratzen zuen harresia.

## Iruditegia 

Irudi:Casco viejo de Dubrovnik, Croacia, 2014-04-14, DD 07.JPG|Dubrovnik.
Irudi:Walls of Dubrovnik-3.jpg|Lurreko harresiak.
Irudi:Dubrovnik, am alten Stadthafen IMG 8169.jpg|San Joan gotorlekua.
Irudi:Walls of Dubrovnik-13.jpg|Minčeta dorrea.
Irudi:Lovrijenac, Dubrovnik, Croatia.JPG|San Laurendi gotorlekua.

## Kanpo estekak
Contras

**Contras** edo **contra** ( edo , iraultzaileen aurkakoak edo iraultza aurkakoak, hitzen laburdura; bere buruei  edo Nikaraguar Erresistentzia deituak) Nazio Askapenerako Fronte Sandinistaren aurka aritu zen zenbait talde matxinatuen izena da.

Hasieran helburu ezberdinak zituzten zenbait talde ziren, nagusiena Nikaraguako Indar Demokratikoa izanda. 1987an, ia denak, bildu eta Nikaraguar Erresistentzia sortu zuten, 22.000 kide inguru izanik. Buruzagi nagusiak Enrique Bermúdez koronela eta Adolfo Calero ziren.

Estatu Batuek, CIAren bidez, mugimendua babestu zuten material eta finantza arloetan. Nikaraguak Nazioarteko Justizia Auzitegiaren aurrean 1984an jarrera hau salatu zuen.

## Erreferentziak 
## Kanpo estekak
Paramilitar

thumb|right|250px|
**Paramilitar** gudaroste baten antolamendua eta ezaugarriak dituena da. Armada baten egitura, entrenamendu eta, batzuetan, helburuak dituen erakundeak dira baina, berez, ez dira Estatu baten indar armatuen parte. Barnean, militar edo polizia, mertzenario edo miliziano izan ditzakete. Armada irregular moduan borrokatzen dute, gerraren nazioarteko konbentzioak errespetatu barik.

## Erreferentziak 
## Kanpo estekak
Juan de Bilbao kalea

**Juan de Bilbao kalea** Donostiako Parte Zaharreko kale txiki bat da. Narrika kaletik San Jeronimo kaleraino doa. Lehen **"Ikatz kalea"** bezala ezaguna zen eta oraindik zenbait taldek horrela esaten diote. Lehen kale honetan ikatz denda batzuk zeuden eta hortik zetorkion izena. Juan de Bilbao izen bat bada Bilbon, eta Gasteizko pertsonaia bat da. XX. mendeko hasieran kale honen balkoietatik bertsolari lehiaketak egiten ziren.

Kale honetan Eugenio Imatz idazlea eta filosofoa jaio zen.

## Erreferentziak 
## Kanpo estekak
Jon Larrinaga Apraiz

**Jon Larrinaga Apraiz** (Gernika-Lumo, 1948-) bizkaitar politikari eta ekonomialaria da.

## Biografia 
Lovainako Unibertsitatean ekonomia ikasi ondoren, Banco Bilbao Vizcayarako lan egin zuen.

ETA politiko-militarra erakundeko militantea izan zen 1968 eta 1970 artean. VI. batzarrean erakundea utzi zuen. 1981ean Euskadiko Partidu Komunistaren kide bilakatu zen. Roberto Lertxundiren gidaritzapean, EPK alderdiaren IV. kongresuan (1981ko urtarrila) Euskadiko Ezkerra erakundean sartu zen. 1986ko Espainiako hauteskunde orokorretan Bizkaiko diputatu hautatu zuten Kepa Aulestia ordezkatuz. 1989an berriro hautatu zuten. 1987an bi hilabetez (urtarriletik martxora), legebiltzarkidea izan zen

1991n Euskadiko Ezkerraren idazkari nagusi hautatu zuten, eta, José Antonio Ardanzaren gobernuetan Hirigintza, Etxebizitza eta Ingurumen eta Ekonomia, Plangintza eta Ingurumena sailburu. 2012tik aurrera, Aernova Aeroestructuras enpresan lan egiten du.

## Erreferentziak
Lokrum

**Lokrum** (kroazieraz  ahoskatua; ) Dubrovnik hiriaren hegoaldean, 600 metro eskasetara dagoen uharte txikia da.

## Etimologia 
Latinezko  hitzetik dator, "fruitu mingotsa" esan nahi du.

## Historia 
Uhartearen lehen aipamena 1023ko agiri batean dago, bertan abade-etxe beneditarra eraiki zela kontatzen da. Kondairak dioenaren arabera bertan urperatu zen Rikardo I.a Ingalaterrakoaren itsasontzia gurutzadetatik bueltan zetorrela, eta bizia salbatzea lortu zuen erregeak. Honek esker onez Dubrovnikeko katedrala eraikitzeko diru-laguntza handia eman zuen. Monje beneditarrak bertan egon ziren 1808 arte.

1859an Maximilian Ferdinand Habsburgotarrak jauregi bat eraiki zuen bertan, lorategi ikusgarriarekin eta landare espezie exotikoekin. Paumak ere ekarri zituen Kanariar uharteetatik. 1959an Lorategi Botanikoak ezarri ziren hauek babesteko. 0,8&nbsp;km²-ko azalera dute.

Gaur egun Lokrum Natura erreserba eta Baso bereziko landaretza erreserba izendaturik dago.

## Iruditegia 

Irudi:Dubrovnik2.JPG|Dubrovniken parean Lokrum uhartea.
Irudi:Dubrovnik (3801757923).jpg
Irudi:Lokrum in April 2014.JPG
Irudi:Lokrum Island on April 12, 2014.JPG|Beneditarren monasterioa.
Irudi:LOKRUMSKI BOTANIČKI VRT.JPG|Lorategi botanikoak.

## Kanpo estekak
Lamiako zelaia

**Lamiako zelaia** Bizkaiko Leioa udalerriko Lamiako auzoan dagoen futbol zelaia da.

1901-1910 urteen artean Bilboko Athletic Kluba jokalekua izan zen. Berez, 1892. urtetik bertan futbolean jokatzen zen, garai hartako Athleta de Astilleros de Nervión taldeko H. Jones britainiarrak udalerriko agintariei zalditegian azarotik apirila bitartean futbolera jokatzeko baimena eskatu zien. Honela bada, futbolean jokatzen lehenbizikoak inguru hartan lan egiten zuten britainiarrak izan ziren, haiei bizkaitar zaletuak batuz joan zitzaizkielarik. Halere, orduan jokatzen zuten futbola ez zen zehazki gaur egun ezagutzen dugunaren berdina, esate baterako taldek 15 jokalari baitzituzten. Partida horiek urteen poderioz etorriko zenaren hazia izan ziren.

Ondoren Bilboko Athletic Klubak etxeko partidak Jolaseta zelaian jokatzera pasa zen.

Fitxategi:Lamiako tren bola.jpg|Lamiakoko egungo zelaiak.
Fitxategi:Lamiako euskal futbolaren jatorria.jpg|Lamiakoko egungo zelaiak.
Fitxategi:Aeródromo de Lamiako.jpg|Lamiakoko zelaietan aireportu txiki bat egon zen. Errepublikaren kontrako kolpistek bonbardatu eta suntsitu zuten.
Fitxategi:Lamiako-athletic.jpg|Lamiako zelaiaren inguruetan gaur egun dagoen idazkuna.

## Ikus, gainera 
* Bilboko Athletic Kluba
* Lamiakoko padura.

## Kanpo estekak
Rab (uhartea)

**Rab** (, , ), Kroaziako Primorje-Gorski Kotar eskualdeko uharteetako bat da, Kroaziako bosgarrena populazioari dagokionez.

## Geografia 
Uhartea 22&nbsp;km luze da eta 93'6&nbsp;km²-ko azalera dauka. Muinorik garaiena Kamenjak da (408m). Uhartearen ipar-ekialdea lurralde soila da eta hego-mendebaldea berriz hariztiek estaltzen dute.

## Historia 
Uhartearen lehen aipamena greziarrek egin zuten k.a. 360 urtean eta *Arba* izena eman zioten, bertan bizi ziren liburniarrek hala deitzen baitzioten. Izenak "uharte beltza" esan nahi duela pentsatzen da, garai batean pinuek estaliko zuten eta. Erromatarrek konkistatu eta Zesar Augustok  titulua ema eta harresiak eraikitzeko agindu zuen. 532an Rabeko Tiziano apezpikua Salonako kontzilioan egon zen.

Erdi Aroan Dalmaziako gainerako tokien bilakaera izan zuen, hasieran Bizantziarren esku, ondoren Kroaziako erresuman, 1000 urtean Veneziarren parte eta 1358an Luis I.a Hungariakoak eskuratu zuen. 1409 eta XVIII. mendearen artean veneziarren menpe egon zen berriz eta ondoren Austriarren esku.

1921ean italiar-hiztunak ziren gehiengoa baina Jugoslaviak eskuratu zuen eta biztanle askok alde egin zuten Italiara edo Istriara. Bigarren Mundu gerran italiar faxistek kontzentrazio-esparru bat izan zuten bertan.

Gaur egun Kroaziako turismogune garrantzitsua da.

## Iruditegia 

Irudi:City Rab - panoramio.jpg|Herriaren ikuspegia.
Irudi:20140505 Rab exBasilika St John Evangelist tower.jpg|San Joan ebanjelistaren eliza.
Irudi:Eine Ansicht von Rab.JPG
Irudi:Livacina Beach Lopar.JPG|Livacina hondartza.

## Hiri senidetuak 
* 
* 
* 

## Kanpo estekak
Arrano etxea

**Arrano etxea** Donostiako (Gipuzkoa) eraikin bat da, Amara Zaharra auzoko Mendeurren plazan, Araba parkearen alboan, eta Arte Ederrak antzokitik hurbil. Eraikin horretan bizi izan zen Jose Ariztimuño *Aitzol* euskal idazlea.

## Kanpo estekak
Tolosa hiribidea (Donostia)

**Tolosa hiribidea** edo **Tolosa etorbidea** Gipuzkoako Donostia hiriburuko hiribide edo etorbide bat da. Hiriburuko mendebaldeko sarbide eta irtenbide nagusia da.

Infernua deritzon gunean hasi, eta Ibaeta eta Benta Berri auzoak igaroz, Antiguako Zumalakarregi hiribidean amaitzen da, Trento kalea eta Bentaberri kalearen elkargunean.

## Leku interesgarriak 
* Europa plaza
* Errotaburuko dorreak
* Espiritu Santuaren eliza
* NanoGUNE
* Ibaetako campusa
* Gipuzkoako Bazkundea
* Amerika plaza
* Musikene
* Carlos Santamaria zentroa
* Donostiako Eskola Politeknikoa
* Donostiako Arkitektura Goi Eskola Teknikoa
* Donostiako Enpresa Ikasketen Unibertsitate Eskola

Fitxategi:Errotaburuko dorreak, Donostia. Gipuzkoa, Euskal Herria.jpg|Errotaburuko dorreak.
Fitxategi:Ibaetako parrokia.jpg|Espiritu Santuaren eliza.
Fitxategi:Ibaetako kanpusa 0001.JPG|Ibaetako campusa.
Fitxategi:Gipuzkoako Bazkundea.jpg|Gipuzkoako Bazkundea.
Fitxategi:Musikene.jpg|Musikene.
Fitxategi:Basque country new university library.JPG|Carlos Santamaria zentroa.
Fitxategi:Donostiako Arkitektura Goi Eskola Teknikoa.jpg|Donostiako Arkitektura Goi Eskola Teknikoa.
Fitxategi:Donostiakoenpresaeskola.jpg|Donostiako Enpresa Ikasketen Unibertsitate Eskola.

## Kanpo estekak
Zurriola hiribidea

**Zurriola hiribidea** edo **Zurriola etorbidea** Gipuzkoako Donostia hiriburuko hiribide edo etorbide bat da.

## Kokalekua 
Gros auzoan dago, Zurriolako hondartza, Zurriola pasealekua eta Jesus Maria Leizaola pasealekuari paraleloki doa, Nafarroa hiribidearen bihurgunean hasi eta Zurriolako zubian amaitzen da.

Berta, Kursaal lurpeko aparkalekuaren sarbidea eta irtenbidea daude.

## Leku interesgarriak 
* Nafarroa hiribidea
* Zurriola pasealekua
* Zurriolako hondartza
* Kursaal aparkalekua
* Kursaal jauregia
* Zurriolako zubia

Fitxategi:San Sebastian Zurriola.jpg|Zurriolako hondartza.
Fitxategi:San Sebastian Palacio Kursaal.JPG|Kursaal jauregia eta Zurriolako zubia.

## Kanpo estekak
Hernani kalea (Donostia)

**Hernani kalea** Gipuzkoako Donostia hiriburuko kale bat da. Erdialdean dago. Donostiako udaletxea dagoen Bulebarreko bihurgunea hasi eta Askatasunaren hiribidea eta Loiola kalearen elkargunean amaitzen da.

## Leku interesgarriak 
Hernani kalearen inguruan honako eraikin, kale eta leku nabarmen hauek daude:

* Bulebarra
* Donostiako udaletxea
* Alderdi Eder
* Donostiako Klub Nautikoa
* Peñaflorida kalea
* Andia kalea
* Askatasunaren hiribidea
* Loiola kalea

Fitxategi:Bandstand of Boulevard, Donostia-San Sebastián 01.jpg|Bulebarra eta Boulevardeko kioskoa.
Fitxategi:San Sebastian Ayuntamiento.jpg|Donostiako udaletxea Hernani kaletik ikusita.
Fitxategi:Palmera-Alderdi Eder.JPG|Alderdi Eder.
Fitxategi:Donostia Aizpurua Klub Nautikoa.jpg|Donostiako Klub Nautikoa.
Fitxategi:Donostia Avenida Libertad.JPG|Askatasunaren hiribidea.

## Kanpo estekak
Areatzako kaia

**Areatzako kaia** Bizkaiko Bilbo hiriburuan dagoen kai bat da. Uribitarte auzoan dago, Areatzako parkea eta Ibaizabal ibaiaren artean. Areatzako zubia eta Udaletxeko zubiaren artean luzatzen da.

Bilboko Aste Nagusian txosnen kokaleku nagusia da.

## Eraikin interesgarriak 
Areatzako kaiaren inguruan honako eraikin, leku eta zubi nabarmen hauek daude:

* Areatzako zubia
* Areatzako parkea
* Areatzako kioskoa
* Udaletxeko zubia
* San Nikolas eliza

Fitxategi:Bilbao - Puente del Arenal.jpg|Areatzako zubia eta parkea. Atzean San Nikolas eliza ageri da.
Fitxategi:Bilbao - El Arenal 2.jpg|Areatzako parkea
Fitxategi:Vue de la ville ancienne (Casco Viejo) de Bilbao (3452403823).jpg|Areatzako kaia, Areatzako parkea, Areatzako zubia, Arriaga Antzokia eta Zazpikaleetako irudia.
| hiria = 23px Bilbo, Zazpikaleak
Fitxategi:Bilbao - El Arenal 1.jpg|Areatzako kioskoa.
Fitxategi:Puente del Ayuntamiento.jpg|Udaletxeko zubia.
Fitxategi:L'Arenal des de l'altre costat de la ria P1270344.jpg|Areatzako kaia.
Fitxategi:L'Arenal des de l'altre costat de la ria P1270346.jpg|Areatzako kaia.

## Garraiobideak 
* Zazpi Kaleetako geltokia, Bilboko Metroa eta Euskotren.
* Arriagako geltokia, Bilboko tranbia.

## Ikus gainera 
* Zazpikaleak
* Gazteleku

## Kanpo estekak
Uribitarteko kaia

**Uribitarteko kaia** Bizkaiko Bilbo hiriburuan dagoen kai bat da. Uribitarte auzoan dago, Uribitarte pasealekua eta Ibaizabal ibaiaren artean. Evaristo Txurruka kaia eta Salbeko zubia eta Udaletxeko zubiaren artean luzatzen da, tartean Zubizuri zubia du.

## Eraikin interesgarriak 
Uribitarteko kaiaren inguruan honako eraikin, leku eta zubi nabarmen hauek daude:

* Salbeko zubia
* Zubizuri
* Isozaki Atea
* Uribitarte kalea
* Uribitarte pasealekua
* Albia dorrea
* Melpómene estatua
* Udaletxeko zubia

Fitxategi:|Salbeko zubia.
Fitxategi:Calatravabilbao.jpg|Zubizuri.
Fitxategi:Isozaki atea.jpg|Isozaki Atea.
Fitxategi:Bilbao - Calle Uribitarte 10.jpg|Uribitarte kalea Isozaki Atearen gunetik igarotzean.
Fitxategi:Abandoibarra.jpg|Uribitarte pasealekua eta kaia.
Fitxategi: Bilbao - Calle Uribitarte 4.jpg|Uribitarte kalea, Albia eraikina, eta atzealdean Isozaki Atea..
Fitxategi:Bilbao - Calle Uribitarte 2.jpg|*Melpómene estatua* duen iturria, Enrique Barrosen lana.
Fitxategi:

## Garraiobideak 
Eremu hau nagusiki Bilboko Tranbiaren bidez komunikatua dago, bertan EuskoTraneko A lineako zenbait geltoki daudelarik:

* Uribitarteko geltokia
* Pío Baroja geltokia

## Ikus gainera 
* Uribitarte

## Kanpo estekak
Iñigo kalea

**Iñigo kalea** Donostiako Parte Zaharreko kale txiki bat da. Konstituzio plazatik Aldamar kaleraino doa. Oso kale zaharra da nahiz eta haren trazaketa aldaketa handiak izan. 1813ko sutean erabat kiskalita gelditu zen. Izen honen jatorria ez da ezaguna.

## Trazaketa historikoa 
1722 urtea baino lehen kale honen izena Iñigo eta Embeltran zen. Trazaketa Plaza Berria egiteko aldatu zen, 1722an. Plaza egin zenean, kalea bi zatitan banatu zen: Iñigo behea, espetxekoa, eta Iñigo garaia, azken hau gaur egun Portu kalea; erdian plaza gelditu zen. Embeltran izena, aldiz, beste kale bat izendatzeko erabili zen.  1813ko sutean erabat kizkalita gelditu zen eta berreraiki zenean Iñigo garaikoaren zatia kaiaraino eraman zen eta izen berria jarri zitzaion, Portu kalea, alegia, eta Iñigo kalea gaur egungo mugetan gelditu zen, Konstituzio plazatik Aldamar kaleraino.

## Bai Baiua elkartea 
Kale honetan 1980. urtean sortutako Bai Baiua elkarte polemikoaren lokala zegoen, gaur egun Eguzki (elkartea)rena. Elkarte horrek beste festa eredua sustatzearekin batera, ekologismo alorrean lan dezente egin zuen.

## Erreferentziak 
## Kanpo estekak 
* : Kalearen ezaugarriak Irutxulo webgunean.
Argentinako Errepublikaren pasealekua (Donostia)

**Argentinako Errepublikaren pasealekua** Donostia kale bat da. Bertan, Okendo lurpeko aparkalekuaren sarbidea eta irtenbidea daude.

## Kokalekua 
Donostiaren erdialdean dago. Urumea ibaiari paraleloki doa, Foruen pasealekua eta Santa Katalina zubian hasi eta Erregina Erregentearen kalea, Salamanka pasealekua eta Zurriolako zubiaren elkargunean amaitzen da.

Donostiako Zinemaldian zehar jende, zinemazale eta kazetariz lepo egon ohi da, aktore eta zinema zuzendari ospetsuak Maria Cristina hotelera bertaratzeko sarbidea baita.

## Leku interesgarriak 
Argentinako Errepublikaren pasealekuaren inguruan honako eraikin, kale eta leku nabarmen hauek daude:

### Eraikinak 
* Santa Katalina zubia
* Maria Cristina hotela
* Victoria Eugenia Antzokia
* Okendo aparkalekua
* Zurriolako zubia

Fitxategi:Santa katalina donostia.JPG|Santa Katalina zubia eta Urumea ibaia. Atzealdean eta ezkerretara, Atotxako dorrea.
Fitxategi:Hotel Maria Cristina San Sebastian.jpg|Maria Cristina hotela.
Fitxategi:Donosti Mairie 003.jpg|Victoria Eugenia Antzokia.
Fitxategi:Donostia puente kursaal edited.JPG|Zurriolako zubia.

### Plaza eta parkeak 
* Okendo plaza
* Santa Katalinako parkea

### Kaleak 
* Foruen pasealekua
* Askatasunaren etorbidea
* Erregina Erregentearen kalea
* Salamanka pasealekua
* Santa Katalina kalea

Fitxategi:Urumea maria cristina 0001.jpg|Urumea ibaia eta ezkerrean Foruen pasealekua.
Fitxategi:Donostia Avenida Libertad.JPG|Askatasunaren etorbidea.
Fitxategi:Donostia Reina Regente.JPG|Erregina Erregentearen kaleko lorategia.
Fitxategi:Salamanca pasealekua donostia.jpg|Salamanka pasealekua.

## Kanpo estekak
José Luis Larrea

**José Luis Larrea Ximenez de Bikuña** (Elgoibar, 1956ko martxoaren 11) gipuzkoar politikari eta ekonomialaria da.

Donostiako ESTEn ikasi ondoren, bertan irakasle moduan aritu zen.

1980an Eusko Jaurlaritzan eta 1985ean jada sailburuordea zen. 1991n, José Antonio Ardanza lehendakari zela, Ogasun eta Finantza Sailburu izendatu zuten. Bere agintaldian "opor fiskalak" zabaldu ziren.

Handik enpresa mundura pasa eta Ibermáticako presidentea izan zen. Hasieran Euskaltel enpresako presidentea ere izan zen (1996-1999), Ardanza lehendakari ohiak ordezkatu arte. 2013an, bertan 18 urte igaro ondoren, Ibermáticako presidentzia utzi zuen. Egun, Orkestra. Basque Institute of Competitiveness, Deustuko Unibertsitateko elkartea, zuzentzen du.

## Erreferentziak
San Martin kalea (Donostia)

**San Martin kalea** Gipuzkoako Donostia hiriburuko kale bat da.

## Kokalekua 
Erdialdea alderik-alde zeharkatzen du, Mirakontxa pasealekua, Zubieta kalea eta San Bartolome kalearen arteko elkargunea eta Foruen pasealekuaren artean hedatzen da.

Bertan, San Martin lurpeko parkalekuaren sarbidea dago.

## Donostiako auzo historikoa 
San Martin inguruan Donostiako harresietatik kanpoko auzo garrantzitsuenetarikoa zegoen, gaur egungo kalearen inguruan, Sebastopol taberna baino lehen. Bertan San Martin eliza zegoen eta haren inguruan etxe multzo bat joan zen sortzen. Elizaren lehenengo erreferentzia 1485koa da. Tokia oso egokia zen zeren itsasoa ez baitzen bertaraino heltzen eta lurrak hasten ziren. Dena dela, etxe haiek seguritate arazoak planteatzen zituzten eta horregatik, defentsa zela eta, Donostian zeuden militarrek sarritan suntsitu egin zituzten. Horregatik, etxeak umilak ziren. San Martin auzoan olagizonak eta artisauak bizi ziren, gehienak Donostiatik kanpo etorritakoak, bereziki Goierritik. Baita ostatuak egoten ziren ere bereziki ateak itxi ondoren harresietatik kanpo gelditzen ziren pertsonentzat.

Denboraz auzoaren egoera hobetu zen. Antigua auzoarainoko bidea ireki zen, zezen plaza eraiki zen eta 1882rako txaletak eta lorategiak inguruan joan ziren zabaltzen. Baita ere ostatu gehiago. Gaur egungo Aldapetako aldapa lehenago jaisten zen eta San Martin bi auzotan zatitzen zuen: San Martin Gora eta San Martin Bekua; lehenengoak festazaleen auzoaren ospea zuen. Luis Murugarrenek horren gaineko bertso bat jaso zuen:

Auzoan ere hilerria zegoen. XIX. eta XX. mendeaz industria txikiak kokatu ziren San Martinen eta San Martin merkatua (1884), 2003an Donostiako Udalak bota zuena gaur egungo merkatal zentroa eraikitzeko. Jatorrizko merkatua, Pariseko Les Halles eredutzat hartuta, Jose Goikoa (1882) eta Juan R Alday (1907) arkitektoen proiektuaren arabera egin zen. Gaur egungo eraikuntzak inguruko auzoaren estilo akitektonikoarekin ez du ezer ikusirik.

XX. mendeko zazpigarren hamarkadan oraindik San Martinek festa propioak ospatzen zituen.
  
Arrasate kalearekiko paraleloki doa.

## Leku interesgarriak 
San Martin kalearen inguruan honako eraikin eta leku nabarmen hauek daude:
* Londres hotela
* Donostiako Justizia Jauregi Zaharra
* Urbieta kalea
* Artzain Onaren plaza
* Artzain Onaren katedrala‎
* San Martin merkatua

Fitxategi:Londres hotela 0002.jpg|Londres hotela.
Fitxategi:Justizia jauregia donostia 001.JPG|Donostiako Justizia Jauregi Zaharra.
Fitxategi:Catedral del Buen Pastor (9225828442).jpg|Artzain Onaren katedrala‎ eta Artzain Onaren plaza.

## Erreferentziak 
## Kanpo estekak
Salamanka pasealekua (Donostia)

**Salamanka pasealekua** Gipuzkoako Donostia hiriburuko pasealeku bat da. Gaur egun Parte Zaharrean dagoela onartuta, berez, auzo horren lehenengo zabalgune edo "Ensantxe"aren kalea da. Urumea ibaiari itsasoratzen den lekuan bertan. Argentinar Errepublikaren pasealekua, Erregina Erregentearen kalea eta Zurriolako zubia elkargunean hasi eta San Juan kalea eta Pasealeku Berriaren elkargunean amaitzen da.

Pasealeku Berriarekin jazotzen den bezala ere, Salamanka pasealekuko etxebizitzek itsas enbaten eraginez maiz kalteak jasan ohi dituzte.

[thumb|500px|erdian|[Zurriolako zubia eta Salamanka pasealekua aurrez-aurre.]]

## Leku interesgarriak 
Salamanka pasealekuaren inguruan honako eraikin, kale, plaza eta leku nabarmen hauek daude:

### Eraikinak 
* Victoria Eugenia Antzokia
* Zurriolako zubia
* Gipuzkoako Argazkilari Elkartearen egoitza.
* Principe zinemak
* San Telmo museoa

Fitxategi:Salamanka pasealekua 0001.JPG|Salamanka pasealekuko etxebizitza.
Fitxategi:Donosti Mairie 003.jpg|Victoria Eugenia Antzokia.
Fitxategi:Donostia puente kursaal edited.JPG|Zurriolako zubia.
Fitxategi:Argazkilaritza elkartea donostia 0001.JPG|Gipuzkoako Argazkilari Elkartearen egoitza.
Fitxategi:Donostia Museo San Telmo.JPG|San Telmo museoa.

### Plazak 
* Zuloaga plaza

Fitxategi:Above Plaza.jpg|Zuloaga plaza.

### Kaleak 
* Argentinar Errepublikaren pasealekua
* Erregina Erregentearen kalea
* Aldamar kalea
* San Juan kalea
* Pasealeku Berria

Fitxategi:Donostia Victoria Eugenia Maria Cristina.JPG|Argentinar Errepublikaren pasealekua.
Fitxategi:Donostia Reina Regente.JPG|Erregina Erregentearen kaleko lorategia.
Fitxategi:Pasealeku Berria, Donostia, Euskal Herria.jpg|Pasealeku Berria.

## Kanpo estekak
Mirto (likorea)

**Mirto** (; Italian batzutan **mirto** bezala ezagututa) edo **mirto rosso**, Sardinian oso ezaguna den likorea da. Mirto zuhaitzetatik jasotako baiez eta hostoez beratze alkoholikoaz egiten da. Oso hotz hartu behar da. Digestio-lagungarri omen da eta horregatik ohikoa da bazkaldu edo afaldu ondoren edatea.

## Kanpo estekak 
* Sardiniako mirto likorearen ekoizleen webgunea.
Frantzia pasealekua (Donostia)

**Frantzia pasealekua** Donostiako Gros-Egian auzoetan dagoen parke bat da. Urumea ibaiaren ekialdeko ertzarekiko paraleloki doan oinplano luzeko parkea da.

## Pasealekua 
Izugarrizko gozamena da pasealeku horretan, palmondo eta beste zenbait zuhaiztiren artean, oinez nahiz bidegorrian zehar bizikletaz ibiltzea, ibaiari Bizkaiko golkoan itsasoratzera doala beha. Era berean, ohikoa da ibaian traineruak entrenatzen ikustea.

Gomendagarria da Frantzia pasealekuan zehar zoazela geldialdi bat egitea, Wallace iturri zuriak eta ondo zaindutako berdeguneak ikusteko, bai eta jauregi itxurako zazpi etxe handien fatxadak ere. Etxe horiek 1926tik aurrera egin zituzten, eta ibaiaren ibilbidearen parean lerrokatuta daude.

## Ondarea 
* Santa Katalina zubia
* Maria Kristina zubia
* Iparraldeko geltokia
* Donostiako autobus geltokia

Fitxategi:Santa katalina donostia.JPG|Santa Katalina zubia.
Fitxategi:Maria Kristina zubia Donostia.JPG|Maria Kristina zubia.
Fitxategi:Estacion San Sebastian Donostia - Adif - Metro Centric.jpg|Iparraldeko geltokia .
Fitxategi:Donostiako autobus geltokia.jpg|Donostiako autobus geltokia.

## Kanpo estekak
Okzitaniar alfabetoa

**Okzitaniar alfabetoa** () latindar alfabetoaren barietatea da. Okzitanieraren arau klasikoaren arabera (Conselh de la Lenga Occitana aztertzen ari da gaur egun), okzitaniar alfabetoa 23 letra ditu:

:A B C D E F G H I J (K) L M N O P Q R S T U V (W) X (Y) Z

K, W eta Y letrak kanpotarrak bezala ikusita daude eta bakarrik beste hizkuntzetako hitz arraroekin erabiltzen dira. Adibidez:*whisky*, *vatio*, *Kenia*. Dena dela, nazioarteko zerrenda alfabetikoan kokatzen dira.

## Letren izenak 
## Ikus, gainera 
* Latindar alfabetoa

## Kanpo estekak
Donostiako Justizia Jauregi Zaharra

**Donostiako Justizia Jauregi Zaharra** Donostiako Erdialdean kokatzen den antzinako justizia jauregia da. San Martin kaleko, 41. zenbakian dago. Denbora luzez Donostiako justizia jauregia izan zen.

2001ean Egia auzoko Donostiako Justizia Jauregiak ordezkatu zuen.

## Kanpo estekak
Galiziako futbol txapelketa

**Galiziako futbol txapelketa** () XX mendearen hasieran Galizian antolatu zen futbol txapelketa izan zen. Vigoko taldeak izan ziren nagusi.

## Historia 
1905-06 denboraldia izan zen lehen ekitaldia baina Galiziako Futbol Federakuntzak 1913an hartu zuen bere gain txapelketaren antolaketa eta aurreragoko ekitaldiak ez dira ofizialtzat hartzen. 1916an istiluak izan ziren eta Real Fortunak bere burua txapeldun izendatu bazuen ere beste taldeek beren txapelketa propioa jokatu zuten. Honen ondorioz denboraldi hartako garaile ofizialik ez dago.

1911an *Vigo Foot-ball Club* eta *Sporting Club* taldeek bat egin zuten eta *Real Vigo Sporting Club* eratu zen. 1923an Vigoko bi talde handiek (*Real Club Fortuna de Vigo* eta *Real Vigo Sporting Club*) bat egin zuten, Real Club Celta de Vigo sortu zuten.

1934-35 denboraldian Asturiarrekin batera **Txapelketa Astur-Galiziarra** antolatu zen. Bi urtetan jokatu zen. 1940an izan zen Galiziako txapelketaren azken ekitaldia, urte hartan Espainiako eskualdetako txapelketa guztiak debekatu baitziren.

## Palmaresa 
### Ekitaldi ez ofizialak (1905-1912) 
* ¹ Real Club Coruña 1904 eta 1919 artean izan zen talde bat da, ez du oraingo RC Deportivo de La Coruñarekin zerikusirik.

### Ekitaldi ofizialak (1913-1940) 
* ¹ 1934-35 eta 1935-36 ekitaldietan talde handienek Txapelketa Astur-Galiziarra jokatu zuten, hura baitzen Errege Koparako sailkapena ematen zuena, eta ez ziren Galiziako txapelketan aritu.

### Txapelketa Astur-Galiziarrak (1934-1936) 
## Garaipenak 
### Galiziako txapelketa ofizialak 
* **Taldeka:**

* **Hirika:**

### Txapelketa guztiak 
## Kanpo estekak
Almitza Sega Elkartea

**Almitza Sega Elkartea** 1996an Zaldibian abiarazi sortutako elkartea da, sega-jokoa sustatzea helburu duena. Bere eginbide nagusietako bat Europako Sega Txapelketa antolatzea da, Euskal Herriko segalariak txapelketan parte hartze aldera bereziki. 2015 urtean Loiolan ospatutako Europako Sega Txapelketa antolatu zuen.

## Kanpo estekak
Aldamar kalea

**Aldamar kalea** Gipuzkoako Donostia hiriburuko kale bat da. Parte Zaharrean dago. Erregina Erregentearen kalearen, Bulebarraren eta Okendo kalearen elkargunean hasi eta Salamanka pasealekuan amaitzen da, itsasoaren ondoan.

## Leku interesgarriak 
Aldamar kalearen inguruan honako eraikin, kale, plaza eta leku nabarmen hauek daude:

### Eraikinak 
* Bretxako merkatua.
* Orixe ikastola.
* Principe zinemak

Fitxategi:Principe antzokia donostia 0001.JPG|Principe zinemak.
Fitxategi:Gazteak bretxan 001.JPG|La Bretxa merkatal gunea.
Fitxategi:Bretxa azoka 0001.JPG|Bretxako merkatuaren eraikina eta Bretxa plaza.

### Plazak 
* Bretxa plaza

Fitxategi:Bretxa donostia 0001.JPG|Bretxa plaza.

### Kaleak 
* Bulebarra
* Erregina Erregentearen kalea
* Iñigo kalea
* San Bizente kalea
* Soraluze kalea
* Etxague Jeneralaren kalea
* Euskal Herria kalea
* Jauregi Jeneralaren kalea

Fitxategi:Bandstand of Boulevard, Donostia-San Sebastián 01.jpg|Boulevardeko kioskoa.
Fitxategi:Donostia Reina Regente.JPG|Erregina Erregentearen kaleko lorategia.

## Kanpo estekak
Foruen pasealekua (Donostia)

**Foruen pasealekua** Gipuzkoako Donostia hiriburuko pasealeku bat da.Erdialdean dago eta Urumea ibaiari paraleloki doa. Gernikako Arbolaren pasealekua eta San Martin kalearen elkargunetik Santa Katalina zubia eta Argentinar Errepublikaren pasealekuraino doa.

## Leku interesgarriak 
Foruen pasealekuaren inguruan honako eraikin, kale eta zubi nabarmen hauek daude:

### Eraikinak 
* Maria Kristina zubia
* Santa Katalina zubia

Fitxategi:Maria Kristina zubia Donostia.JPG|Maria Kristina zubia, atzealdean Iparraldeko geltokia eta Atotxako dorrea.
Fitxategi:Santa katalina donostia.JPG|Santa Katalina zubia eta Urumea ibaia. Atzealdean eta ezkerretara, Atotxako dorrea.
Fitxategi:Donostia Victoria Eugenia Maria Cristina.JPG|Argentinar Errepublikaren pasealekua, Maria Cristina hotela eta Victoria Eugenia antzokia.

### Kaleak 
* Gernikako Arbolaren pasealekua
* San Martin kalea
* Askatasunaren etorbidea
* Etxaide kalea
* San Martzial kalea
* Argentinar Errepublikaren pasealekua

Fitxategi:Donostia Avenida Libertad.JPG|Askatasunaren etorbidea.
Fitxategi:Donostia Victoria Eugenia Maria Cristina.JPG|Argentinar Errepublikaren pasealekua, Maria Cristina hotela eta Victoria Eugenia antzokia.

### Plazak 
* Bilbo plaza

Fitxategi:Donostia Plaza de Bilbao.JPG|Bilbo plaza.

## Kanpo estekak
Urtatzako urtegia

**Urtatzako urtegia** Gipuzkoako Legazpi udalerriko herrigunearen mendebaldean dagoen urtegia da, izen bereko auzoan kokatuta. 1956ean Patrizio Etxeberria enpresaburuak eta bere enpresa taldeak eraiki zuten eta jabetza pribatukoa da. Izan ere, garai hartan Europa osoko urtegi pribaturik handiena izan zen.

Gaur egun guztiz hustua dago eta bertako ibaiaren ura libre dirau, Urtatza erreka alegia, mendi aldetik datozen Oial, Gaizto, Trukullu eta Basanguleta errekek bat eginda. Arrola, Arranoaitz, Oregi eta Jentiletxe tontorrak urtegiaren mendebaldean kokatuta daude, Satuiko mendilerroan, Oñati eta Legazpi artean.

## Ikus, gainera 
* Euskal Herriko urtegien zerrenda

## Kanpo estekak 
* Urtegiaren datu teknikoak eta argazkiak.
* "Arquitectura estéril, paisaje restituido" argazki erakusketari buruz (Gorka Salmerón, 2018).
Alaitz Imaz

**Alaitz Imaz Tolosa** (Hernialde, Gipuzkoa, 1994) segalaria da. 2025eko abuztuan,Europako Sega Txapelketan txapeldunordea izan zen.  

## Bizitza 
Joxe Gabirondo gazteluar segalariarekin ikasi du. 

### Sega ibilbidea 
2013. eta 2015. urteetan, Euskal Herriko Bakarkako Segako Txapelketa irabazi zuen. Ordu erdiko edo ordubeteko lana egin behar izaten da, eta gero kiloen arabera zehazten da nor den garailea. 

2015ean hamargarren izan zen Munduko Txapelketan.

2022ko uztailean Gipuzkoako Segalari txapelduna izan zen, Zizurkilgo Galardi baserriko belardietan egindako proban. Emakumezkoek 50 metro moztu zituzten. Emakumezkoetan bost segalarik hartu zuten parte. Irati Astondoa bigarren sailkatu zen eta Ainara Otamendi hirugarren, Jugatx Agirre eta Luixa Uzkudunen presentziarekin.

#### Europako sega txapelketa 
2025eko abuztuan, bi urtean behin antolatzen den Europako Sega Txapelketan bigarrena izan zen.  Emakumezkoei dagokien lana saio bakarrean 35 metro karratuko sail bat ebakitzea da. Minutu baten bueltako lan da, esprintekoa. Europan txukuntasunari erreparatzen diote, eta horrek eskatzen du teknikoki egoki aritzea. Besteak beste, Euskal Herriko hemeretzi segalarik parte hartu zuten Bavariako Thundorf Airing herrian (Alemania) jokaturiko txapelketan, eta lau podiumetan izan ziren euskal ordezkariak. 14 eta 18 urte artekoen mailan, emaitza oank izan ziren. Nesketan, Izadi Arrospidek irabazi zuen, eta Inge Goikoetxea izan zen hirugarren. Mutiletan, Manex Olaitz sailkatu zen hirugarren. 

Imazen seigarren aldia izan zen Europako txapelketa batean, eta aurrekoetako posturik onena 2023an lortu nuen, Eslovenian: zazpigarren izan zen. Imazen aurretik, 1999an, Izaskun Larrarte izan zen txapelduna.
thumb|283x283px|Alaitz Imaz, Gipuzkoako Azkartasunezko Sega Txapelketa, Zizurkilen 2023an
## Palmaresa 
* 2013an, Euskal Herriko Bakarkako Segako **Txapelduna** 
* 2015ean, Euskal Herriko Bakarkako Segako **Txapelduna** 
* 2015ean, Munduko Txapelketan 10. postua
* 2022an, Gipuzkoako Segalari T**xapelduna**

* 2023an, Europako Segako txapelketan 10. postua 
* 2025eko ekainean, Euskal Herriko bakarkako sega ligako txapelduna
* 2025eko abuztuan, Europako Segako **txapeldunordea** 

## Erreferentziak 
## Kanpo estekak
Legazpi kalea (Donostia)

**Legazpi kalea** Gipuzkoako Donostia hiriburuko kale bat da. Erdialdean dago. Bulebarra eta San Juan kalearen arteko elkargunean hasi eta Gipuzkoa plaza eta Bengoetxea kalearen arteko elkargunean amaitzen da.

Izena Miguel Lopez Legazpi zumarragar militar eta esploratzailearen omenez darama.

## Leku interesgarriak 
Legazpi kalearen inguruan honako eraikin, kale, plaza eta leku nabarmen hauek daude:

### Eraikinak 
* La Bretxa merkatal gunea.
* Gipuzkoako foru jauregia.

Fitxategi:Gazteak bretxan 001.JPG|La Bretxa merkatal gunea.
Fitxategi:Donostia Plaza de Guipúzcoa.JPG|Gipuzkoako foru jauregia eta Gipuzkoa plaza.

### Plazak 
* Gipuzkoa plaza

Fitxategi:Gipuzkoa enparantza 0002.JPG|Gipuzkoa plazako arkupeak.

### Kaleak 
* Bulebarra
* Bengoetxea kalea

Fitxategi:Bandstand of Boulevard, Donostia-San Sebastián 01.jpg|Boulevardeko kioskoa.

## Kanpo estekak
Okendo kalea (Donostia)

**Okendo kalea** Gipuzkoako Donostia hiriburuko kale bat da. Erdialdean dago.Erregina Erregentearen kalea, Bulebarra eta Aldamar kalearen arteko elkargunean hasi eta Askatasunaren etorbidea eta Joan Etxaide kalearen arteko elkargunean amaitzen da.

Izena Miguel Okendo donostiar itsasgizon, esploratzaile eta militarraren omenez darama, lanbide berdina zuen Antonio Okendoren aita zena.

## Leku interesgarriak 
Okendo kalearen inguruan honako eraikin, kale, plaza eta leku nabarmen hauek daude:

### Eraikinak 
* La Bretxa merkatal gunea.
* Victoria Eugenia Antzokia.
* Maria Cristina hotela.

Fitxategi:Gazteak bretxan 001.JPG|La Bretxa merkatal gunea.
Fitxategi:Donosti Mairie 003.jpg|Victoria Eugenia Antzokiaren iparraldeko ikuspegia, Erregina Erregentearen kalera begira dagoena.
Fitxategi:Hotel Maria Cristina San Sebastian.jpg|Maria Cristina hotela.

### Plazak 
* Okendo plaza

Fitxategi:San Sebastian - Hotel Maria Cristina 5.jpg|Okendo plaza.

### Kaleak 
* Bulebarra
* Erregina Erregentearen kalea
* Bengoetxea kalea
* Kamino kalea
* Santa Katalina kalea
* Askatasunaren etorbidea

Fitxategi:Bandstand of Boulevard, Donostia-San Sebastián 01.jpg|Boulevardeko kioskoa.
Fitxategi:Donostia Reina Regente.JPG|Erregina Erregentearen kaleko lorategia.
Fitxategi:Donostia Avenida Libertad.JPG|Askatasunaren etorbidea.

## Kanpo estekak
Peñaflorida kalea (Donostia)

**Peñaflorida kalea ** Gipuzkoako Donostia hiriburuko kale bat da. Erdialdean dago. Hernani kalean hasi eta Gipuzkoa plaza eta Elkano kalearen arteko elkargunean amaitzen da.

Izena Frantzisko Xabier Munibe, Peñafloridako kondea azkoitiar idazle, musikagile, kulturgizona eta Euskalerriaren Adiskideen Elkarte sortzailearen omenez darama.

## Leku interesgarriak 
Peñaflorida kalearen inguruan honako eraikin, kale, plaza eta leku nabarmen hauek daude:

### Eraikinak 
* Donostiako udaletxea
* Gipuzkoako foru jauregia.

Fitxategi:San Sebastian Ayuntamiento.jpg|Donostiako udaletxea.
Fitxategi:Donostia Plaza de Guipúzcoa.JPG|Gipuzkoako foru jauregia eta Gipuzkoa plaza.

### Plazak 
* Alderdi Eder
* Gipuzkoa plaza

Fitxategi:Alderdi eder-3.JPG|Alderdi Eder.
Fitxategi:Gipuzkoa enparantza 0002.JPG|Gipuzkoa plazako arkupeak.

### Kaleak 
* Hernani kalea
* Garibai kalea
* Elkano kalea

## Kanpo estekak
Bengoetxea kalea (Donostia)

**Bengoetxea kalea** Gipuzkoako Donostia hiriburuko kale bat da. Erdialdean dago. Okendo kalean hasi eta Gipuzkoa plaza eta Legazpi kalearen arteko elkargunean amaitzen da.

## Leku interesgarriak 
Bengoetxea kalearen inguruan honako eraikin, kale, plaza eta leku nabarmen hauek daude:

### Eraikinak 
* Victoria Eugenia Antzokia.
* Maria Cristina hotela.
* Gipuzkoako foru jauregia.

Fitxategi:Donosti Mairie 003.jpg|Victoria Eugenia Antzokiaren iparraldeko ikuspegia, Erregina Erregentearen kalera begira dagoena.
Fitxategi:Hotel Maria Cristina San Sebastian.jpg|Maria Cristina hotela.
Fitxategi:Donostia Plaza de Guipúzcoa.JPG|Gipuzkoako foru jauregia eta Gipuzkoa plaza.

### Plazak 
* Okendo plaza
* Gipuzkoa plaza

Fitxategi:San Sebastian - Hotel Maria Cristina 5.jpg|Okendo plaza.
Fitxategi:Gipuzkoa enparantza 0002.JPG|Gipuzkoa plazako arkupeak.

### Kaleak 
* Okendo kalea
* Legazpi kalea

## Kanpo estekak
Garibai kalea (Donostia)

thumb|300px|Garibai kalea 1920 inguruan.
**Garibai kalea** Gipuzkoako Donostia hiriburuko kale bat da. Erdialdean dago. Bulebarrean hasi eta Askatasunaren etorbidea eta Hondarribia kalearen arteko elkargunean amaitzen da.

Izena Esteban Garibai arrasatear kronikari eta historialariaren omenez darama.

## Leku interesgarriak 
Garibai kalearen inguruan honako eraikin, kale, plaza eta leku nabarmen hauek daude:

### Eraikinak 
* Gipuzkoako foru jauregia.

Fitxategi:Donostia Plaza de Guipúzcoa.JPG|Gipuzkoako foru jauregia eta Gipuzkoa plaza.

### Plazak 
* Gipuzkoa plaza

Fitxategi:Gipuzkoa enparantza 0002.JPG|Gipuzkoa plazako arkupeak.

### Kaleak 
* Bulebarra
* Peñaflorida kalea
* Andia kalea
* Askatasunaren etorbidea
* Hondarribia kalea

Fitxategi:Bandstand of Boulevard, Donostia-San Sebastián 01.jpg|Boulevardeko kioskoa.
Fitxategi:Donostia Avenida Libertad.JPG|Askatasunaren etorbideko irudia..

## Kanpo estekak
Miramar kalea

**Miramar kalea** Gipuzkoako Donostia hiriburuko kale bat da. Erdialdean dago. Alderdi Eder eta Andia kalearen bihurgunean hasi eta Askatasunaren etorbidea eta Urbieta kalearen arteko elkargunean amaitzen da.

Bertan, Kontxa lurpeko aparkalekuaren sarbidea eta irtenbidea daude.

## Leku interesgarriak 
Miramar kalearen inguruan honako kale, plaza eta leku nabarmen hauek daude:

### Plazak 
* Alderdi Eder

Fitxategi:Alderdi eder-3.JPG|Alderdi Eder.

### Kaleak 
* Andia kalea
* Kontxako pasealekua
* Askatasunaren etorbidea
* Urbieta kalea

Fitxategi:Kontxa eskubanda eta hondartza Donostia.JPG|Kontxako pasealekua.
Fitxategi:Donostia Avenida Libertad.JPG|Askatasunaren etorbidea.

## Kanpo estekak
Santa Katalina kalea (Donostia)

**Santa Katalina kalea** Gipuzkoako Donostia hiriburuko kale bat da. Erdialdean dago, Santa Katalinako parkearen alboan. Foruen pasealekua, Askatasunaren etorbidea eta Argentinar Errepublikaren pasealekuaren elkargunean hasi, Santa Katalina zubia eta Santa Katalinako parkearen parean, eta Kamino kalearen bihurgunean amaitzen da, Maria Cristina hotelaren parean. Oinezkoentzako kalea da.

## Leku interesgarriak 
Santa Katalina kalearen inguruan honako eraikin, kale, plaza eta leku nabarmen hauek daude:

### Eraikinak 
* Santa Katalina zubia.
* Maria Cristina hotela.

Fitxategi:Santa katalina donostia.JPG|Santa Katalina zubia eta Urumea ibaia. Atzealdean eta ezkerretara, Atotxako dorrea.
Fitxategi:Hotel Maria Cristina San Sebastian.jpg|Maria Cristina hotela.

### Parkeak 
* Santa Katalinako parkea

### Kaleak 
* Foruen pasealekua
* Askatasunaren etorbidea
* Argentinar Errepublikaren pasealekua
* Kamino kalea

Fitxategi:Urumea maria cristina 0001.jpg|Ezkerrean, Foruen pasealekua, Urumea ibaia, eta urrutira Santa Katalina zubia.
Fitxategi:Donostia Avenida Libertad.JPG|Askatasunaren etorbidea.
Fitxategi:Donostia Victoria Eugenia Maria Cristina.JPG|Argentinar Errepublikaren pasealekua, Maria Cristina hotela eta Victoria Eugenia Antzokia Urumearen beste ertzeko Ramon Maria Lili pasealekutik ikusita.

## Kanpo estekak
Dubrovnikeko katedrala

**Dubrovnikeko katedrala** () Dubrovnik hiriko katedrala da. 1979tik aurrera hiriaren alde historikoa UNESCOren Gizateriaren Ondarea da.

## Historia 
Toki berean hainbat aldiz berreraiki da katedrala, VII, X, XI eta XII mendean, azken hau Rikardo I.a Ingalaterrakoak lagunduta, gurutzadatik bueltan itsasontzia urperatu baitzen ondoko Lokrum uhartearen parean. Eraikin hau 1667an lurrikara batek suntsitu zuen eta hurrego hiru hamarkadatan Italiako arkitekturik onenek katedral barroko berria eraiki zuten, habearte nagusi bat, alboetan beste bi txiki eta kupula bat eraikiz. 1713an bukatu zituzten lanak.

Ordutik kalte handirik ez du izan, 1991ko independentzia gerrako Dubrovnikeko setioan jasandakoak baizik, baina berehala konpondu zuten.

## Deskribapena 
Aurrealdeko atariak lau zutabe korintiar ditu eta gainean frontoi triangeluarra. Honen gainean leiho barrokoa dauka. Nitxoetan San Blas (hiriko patroia) eta San Jose haurrarekin ageri dira.

Barnealdean habearte nagusia zutabe sendoek banatzen dute alboetako habearteetatik. Ondoren hiru abside ditu eta bidegurutzean kupula handia.

Aldare nagusian 1552ko Amabirjinaren jasokundearen irudi bikaina dago.

## Altxorra 
Dubrovnikek Mediterraneoko itsasportu ugarirekin izan duen harremanen erakusgarri katedralaren altxorra dago. XI eta XVIII mende arteko 182 erlikario ditu, Bizantzio, Venezia eta Ekialde Hurbileko artisauek egindakoak direnak. Aipagarriena San Blasen urrezko eta zilarrezko besoa, hanka eta garezurra dira.

## Iruditegia 

Irudi:Dubrovnik (102).JPG|Aurrealdea.
Irudi:Dubrovnik - Cathedral of the Assumption of the Virgin Mary 8157.jpg|Katedralaren ikuspegia albotik.
Irudi:Dubrovnik (103).JPG|San Blasen estatua.
Irudi:Cathedral Virgin Mary-10.jpg|Barnealdea.
Irudi:Dubrovnik (96).JPG|Amabirjinaren jasokundearen irudia.

## Kanpo estekak